Око 94.500 пушака Каркано верзије М1938 је испоручено Финској где су биле познате као „Terni”. Ове пушке су Финци користили углавном у позадини али су ипак неке коришћене и у борбама током зимског рата. Према неким информацијама Финци нису волели ове пушке јер су били навикнути на своје пушке Мосин Наган. Финска војска је користила муницију 7,62x54R тако да је било тешко обезбедедити 7,35-{mm}- јединицама на првој линији. Осим тога, нишан пушке Каркано је био ограничен на 300 метара и није се уклапао у тактику Финаца који су били добри стрелци. Фински војници су се жалили како је италијанска муниција 7,35-{mm}- мање прецизна од њихове домаће и због тога су често знали да користе и заробљене совјетске пушке Мосин Наган. До почетка Настављеног рата финска војска је пушке Каркано предала морнарици укључујући старије моделе артиљерије и друге опреме.